ມີບາງຢ່າງ ທີ່ຍັງບໍ່ທັນຕົກລົງກັນໄດ້ ໃນເລື້ອງນິວເຄລຍ ຂອງ ອີຣ່ານ
ພວກນັກເຈລະຈາ ພວມໂອ້ລົມກັນເລື້ອງ ອາຍຸຂອງຂໍ້ຕົກລົງ ການຍົກເລີກການລົງໂທດ ແລະຈະເຮັດວິທີໃດ ຖ້າຫາກ ອີຣ່ານລະເມີດຕໍ່ເງື່ອນໄຂຕ່າງໆ ຂອງຂໍ້ຕົກລົງ.
ການເຈລະຈາກັນເພື່ອຫລຸດຜ່ອນໂຄງການນີວເຄລຍຂອງ ອີຣ່ານ ໄດ້ຍ່າງເຂົ້າສູ່ຊົ່ວໂມງສຸດທ້າຍ ໃນວັນອັງຄານມື້ນີ້ ກ່ອນເວລາເສັ້ນຕາຍໃນຕອນທ່ຽງຄືນທີ່ໄດ້ວາງໄວ້ກ່ອນ ໜ້ານັ້ນມາຮອດ ໂດຍທີມຜູ້ຕາງໜ້າຈາກອີຣ່ານ ແລະກຸ່ມ ປະເທດ 6 ມະຫາອຳນາດ ທີ່ໄດ້ພະຍາຍາມເພື່ອແກ້ໄຂ ບັນຫາ ໃນການເຈລະຈາກັນມາເປັນເວລາ 18 ເດືອນເພື່ອ ໃຫ້ບັນລຸໂຄງຮ່າງຂອງຂໍ້ຕົກລົງຮອບດ້ານ ບັນດາເຈົ້າໜ້າທີ່ ທີ່ນະຄອນ Lausanne ປະເທດສະວິດ ເຊີແລນ ໄດ້ ສະແດງຄວາມຫວັງແບບປະປົນກັນໃນແງ່ດີ ແລະແງ່ບໍ່ດີ ແລະເຕືອນ ກ່ຽວກັບວຽກງານທີ່ຍັງຕົກລົງກັນ ບໍ່ທັນໄດ້ ກ່ຽວກັບເລື້ອງຕ່າງໆ ເຊັ່ນ ວ່າ ຂໍ້ຕົກລົງກັນນີ້ຄວນຈະມີອາຍຸດົນປານໃດ ຄວນ ຈະມີການຍົກເລີກການລົງໂທດດ້ານເສດຖະກິດຕໍ່ອີຣ່ານ ໃນເວລາໄວປານໃດ ແລະຈະເຮັດແນວໃດ ຖ້າຫາກອີຣ່ານລະເມີດຕໍ່ເງື່ອນໄຂຕ່າງໆຢູ່ໃນຂໍ້ຕົກລົງກັນນັ້ນ ທ່ານ John Kerry ລັດຖະມົນຕີການຕ່າງປະເທດສະຫະລັດ ກ່າວວ່າ  ຍັງມີຢູ່ ໃນຂະນະດຽວກັນ ທ່ານ Abbas Aragchi ຫົວໜ້າເຈລະຈາຝ່າຍອີຣ່ານ ກ່າວວ່າ ຂໍ້ຕົກລົງສາມາດບັນລຸກັນໄດ້ ບາງທີອາດຈະແມ່ນໃນວັນອັງຄານ ມື້ນີ້ ຫຼືວັນພຸດມື້ອື່ນ ອີຣ່ານແລະກຸ່ມປະເທດທີ່ຮວມທັງ ອັງກິດ ຈີນ ຝຣັ່ງ ຣັດເຊຍ ສະຫະລັດ ແລະເຢຍຣະມັນ ໄດ້ມີປະຫວັດໃນການຕໍ່ເວລາເສັ້ນຕາຍຂອງພວກຕົນ ຊຶ່ງໄດ້ດຳເນີນມາແລ້ວສອງເທື່ອ ນັບແຕ່ໄດ້ຕົກລົງກັນ ໃນຂໍ້ຕົກລົງກັນຊົ່ວຄາວວ່າດ້ວຍນີວເຄລຍ ໃນເດືອນພະຈິກປີ 2013 ນັ້ນ